ભારે વરસાદના કારણે બનાસકાઠામાં સ્થિતિ ગંભીર થઇ રહી છે. બનાસ નદીમાં ઘોડાપૂર જેવી સ્થિતિ સર્જાઇ છે. અમીરગઢના 8 ગામો સંપર્કવિહોણા થઇ ગયા છે. જ્યારે કેટલાંક ડેમ તૂટી જવાના કારણે સ્થિતિ વણસી છે, જેના પગલે રાજસ્થાનથી ગુજરાત આવવાનો વાહવ્યવહાર ખોરવાયો છે. અત્રે નોંધનીય છે કે પૂર જેવી સ્થિતિમાં ઘટના સ્થળે એનડીઆરએફ અને એસઆરપીની ટીમ પહોંચી ગઇ છે, અને બચાવ કામગીરી કરી રહી છે. ખાલી બનાસકાંઠામાં વરસાદના કારણે 4 લોકોના મોત થયા છે.